ועדת הפנים והגנת הסביבה, כנסת 19, פרוטוקול מספר 282, 2014-05-19 15:45

מירי רגב: שלום.

מירי רגב: אני מתכבדת לפתוח את ישיבת ועדת הפנים והגנת הסביבה.

מירי רגב: על סדר היום רביזיה בסוגית הצעת החוק שדנו בה קודם: איסור קבלת תשלום בעד עריכת חופות ונישואין.

אורי מקלב: אני מעוניין לנמק.

מירי רגב: בבקשה, תנמק.

אורי מקלב: תודה רבה לך.

אורי מקלב: אמרתי גם בדיון שגם אני בעד הדבר הכי חשוב בהצעת החוק הזאת – אם היא לא הייתה ברורה עד היום כפי שאמרת בדברייך, גברתי היושבת-ראש – שזכותו של כל מי שנרשם לנישואין בין אם הם שילמו אגרה או לא שחלק מרישום הנישואין צריך להיות גם סידור קידושין בלי שיעלה לזוג הנישא אפילו שקל אחד.

אורי מקלב: בזה אנחנו תומכים בהצעת החוק.

אורי מקלב: גם בצורה שהיא כתובה וגם בכוונתה ובדיונים שהיו לקראת קריאה ראשונה אנחנו רואים שבעצם הרבנים לוקחים כסף, ואנחנו לא רוצים לאסור עליהם לקחת כסף על סידור קידושין בין אם נעשה כדין ובין אם לא נעשה כדין.

אורי מקלב: אני חושב שהדבר הזה לא נכון.

אורי מקלב: אנחנו מוכנים לתמוך בחוק הזה בתנאי שתהיה הסדרה לגבי מי שרוצה להזמין רב שמכהן בעיר אחרת.

אורי מקלב: אני גר באשדוד, ויש רב בתל-אביב שמוצא חן בעיני, ואני רוצה לשלם לו כדי שיסדר קידושין בלי שזה פוגע בבני עירו.

אורי מקלב: אלה זכויות אזרח מינימליות.

אורי מקלב: זאת זכותו של כל אחד בישראל להזמין את מי שהוא רוצה, גם אם הוא ידוען או לא ידוען, אבל הוא רוצה אותו – יוכל להזמין אותו.

אורי מקלב: כמו שאנחנו נותנים לרופאים, קל וחומר במקרה הזה, ובתנאי שזה לא יפגע בתושבי עירו.

אורי מקלב: זה חוק מורכב ובהסדרה שלו גם בתקנות של השר מאוד לא ברור אם רב מאילת חייב לנסוע עד תל-אביב מכיוון ש-50% מהזוגות שלו - -

שולי מועלם-רפאלי: - - -

מירי רגב: לא לענות לו, בבקשה.

מירי רגב: סליחה.

מירי רגב: אני רוצה לעשות פה רביזיה.

אורי מקלב: אנחנו הגשנו רביזיה בעניין הזה.

מירי רגב: אני מבקשת להצביע על הרביזיה של מקלב.

מירי רגב: אם מקבלים את הרביזיה זה אומר שפותחים את הדיון, ואם נגד הרביזיה זה אומר שהיא נדחית.

מירי רגב: מי בעד הרביזיה?

מירי רגב: מי נגד?

מירי רגב: בעד הרביזיה – 1

מירי רגב: נמנעים – אין

מירי רגב: הרביזיה נדחתה.

מירי רגב: אני מבקשת להצביע על הרביזיה של דוד אזולאי.

<לאה קריכלי: הוא לא פה אז לא צריך.

מירי רגב: אז מה זה אומר?

<לאה קריכלי: אם הוא לא פה, הוא לא פה.

מירי רגב: אבל אם הוא ירצה?

<קריאה: הוא חייב להיות כאן.

<לאה קריכלי: הודענו לו, והוא חייב להיות כאן כדי להעלות את זה.

<לאה קריכלי: אם הוא לא פה זה נפל.